ai4bharat/Pralekha huggingface dataset:
மத்திய அமைச்சரவை
ஒரு பதவி ஒரு ஓய்வூதியம் திட்டத்தின் கீழ் ராணுவத்தின் ஓய்வூதியதாரர்கள் / குடும்ப ஓய்வூதியதாரர்களின் ஓய்வூதியம் 2019 ஜூலை 1 முதல் திருத்தி அமைக்கப்படுவதற்கு மத்திய அமைச்சரவை ஒப்புதல் அளித்துள்ளது
ஒரு பதவி ஒரு ஓய்வூதியம் திட்டத்தின் கீழ் ராணுவத்தின் ஓய்வூதியதாரர்கள் / குடும்ப ஓய்வூதியதாரர்களின் ஓய்வூதியம் 2019 ஜூலை 1 முதல் திருத்தி அமைக்கப்படுவதற்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்தது. இதற்கு முந்தையகால ஓய்வூதியதாரர்களுக்கு 2018 ஆம் ஆண்டில் அதே பதவி மற்றும் அதே சேவைக் காலத்தில் இருந்த ஓய்வூதியதாரர்களின் குறைந்தபட்ச மற்றும் அதிகபட்ச ஓய்வூதியத்தின் சராசரி அடிப்படையில் மறு நிர்ணயம் செய்யப்படும்.
பயனாளிகள்
2019 ஜூன் 30 வரை ஓய்வு பெற்ற ராணுவ வீரர்கள்  இந்த திருத்தப்பட்ட திட்டத்தின் கீழ் வருவார்கள். 4.52 லட்சம் புதிய பயனாளிகள் உட்பட ராணுவத்தின் ஓய்வூதியதாரர்கள்/ குடும்ப ஓய்வூதியதாரர்கள் என 25.13 லட்சத்திற்கும் அதிகமானோர் பயனடைவார்கள். சராசரிக்கும் கூடுதலாக ஓய்வூதியம் பெறுவோர் நலன் பாதுகாக்கப்படும். இந்தப் பயன் போரில் இறந்த வீரர்களின் மனைவியர் ஊனமுற்ற ஓய்வூதியதாரர்கள் உள்ளிட்ட குடும்ப ஓய்வூதியதாரர்களுக்கும் நீடிக்கப்படும்.
நிலுவைத் தொகை நான்கு அரையாண்டு தவணை முறைகளில் வழங்கப்படும். இருப்பினும், சிறப்பு மற்றும் தளர்த்தப்பட்ட குடும்ப ஓய்வூதியம் பெறுவோருக்கும் தீரச்செயல் விருது பெற்றவர்களுக்கும் ஒரே தவணையில் நிலுவைத் தொகை வழங்கப்படும்.
செலவினம்
31 சதவீத அகவிலைப்படி நிவாரணத்துடன் சேர்த்து திருத்தப்பட்ட ஓய்வூதியத்தை அமலாக்குவதற்கு ஆண்டுக்கு ரூ. 8,450 கோடி செலவாகும் என்று மதிப்பிடப்பட்டுள்ளது. 2019 ஜூலை 1 முதல் 2021 ஜூன் 30 வரை 17 % அகவிலைப்படி நிவாரணம், 2021 ஜூலை 1 முதல் 2021 டிசம்பர் 31 வரையிலான காலத்திற்கு 31% அகவிலைப்படி நிவாரணம்
என்பதுடன் 2019 ஜூலை 1 முதல் 2021 டிசம்பர் 31 வரையிலான காலத்திற்கான நிலுவைத்தொகை ரூ. 19,316 கோடி என்று கணக்கிடப்பட்டுள்ளது.
3 7 தொகை அகவிலைப்படி நிவாரணத்தையும் சேர்த்து 2019 ஜூலை 1 முதல் 2022 டிசம்பர் 31 வரையிலான காலத்திற்கான நிலுவைத்தொகை ரூ. 23,638 கோடி என கணக்கிடப்பட்டுள்ளது. இந்தச் செலவு ஒரு பதவி ஒரு ஓய்வூதியத்தின் தற்போதைய கணக்கை விட கூடுதல் செலவாகும்.
சிறப்பு சேவைகள் மற்றும் கட்டுரைகள்
பத்மஸ்ரீ விருது பெற்ற தமிழகத்தை சேர்ந்த கூடைப்பந்து வீராங்கனை பி அனிதா மத்திய இணை அமைச்சர் டாக்டர் எல் முருகனை சந்தித்து வாழ்த்து பெற்றார்
பத்மஸ்ரீ விருது பெற்ற தமிழகத்தை சேர்ந்த கூடைப்பந்து வீராங்கனை பி அனிதா, மத்திய தகவல் & ஒலிபரப்பு, மீன்வளம், பால்வளம் மற்றும் கால்நடைப் பராமரிப்பு இணை அமைச்சர் டாக்டர் எல் முருகனை இன்று நேரில் சந்தி்த்து வாழ்த்து பெற்றார்.
மத்திய இணை அமைச்சரை அவரது புதுதில்லி அலுவலகத்தில் அனிதா சந்தித்த போது, அவரது சாதனைகளுக்கும், பத்மஸ்ரீ விருது பெற்றதற்கும் டாக்டர் எல் முருகன் வாழ்த்து தெரிவித்ததோடு, மேலும் பல சாதனைகளை புரிந்து இளைஞர்களை ஊக்குவிக்க வேண்டும் என்ற தமது அவாவை வெளிப்படுத்தினார்.
பத்மஸ்ரீ விருதுக்கு தேர்ந்தெடுக்கப்பட்டது மிகவும் பெருமையாக உள்ளது என்று கூறிய அனிதா, மத்திய அரசின் ஊக்கத்திற்கும் ஆதரவுக்கும் நன்றி தெரிவித்தார்.
சென்னையை சேர்ந்த அனிதா, தமது 11 வயது முதல் கூடைப்பந்து விளையாடி வருகிறார். 2021 நவம்பர் 9 அன்று புதுதில்லியில் உள்ள குடியரசுத் தலைவர் மாளிகையில் பத்ம விருதுகள் வழங்கப்பட்ட போது, குடியரசுத் தலைவர் திரு ராம் நாத் கோவிந்த் அனிதாவுக்கு பத்மஸ்ரீ விருதை வழங்கினார்.
.
குடியரசுத் துணைத் தலைவர் செயலகம்
சமூகப் பணிகளில் பங்கேற்கும் வகையில் பள்ளிப் பாடத்திட்டத்தில் மாற்றம் தேவை”
ஜம்னாலால் பஜாஜ் விருது வழங்கும் விழாவில்
குடியரசுத் துணைத் தலைவர்
பள்ளி மாணவர்களைச் சமூகப் பணிகளில் ஈடுபடுத்தும் வகையில் பாடத் திட்டங்களில் மாற்றம் கொண்டுவரப்பட வேண்டும் என்று குடியரசுத் துணைத் தலைவர் திரு. எம். வெங்கையா நாயுடு வலியுறுத்தினார்.
“பள்ளிப் பருவத்திலேயே சமூகப் பணிகளில் ஈடுபடும் வகையில் சிறுவர்களை ஈடுபடுத்துவது அவர்களது மனத்தில் சமூக ஆர்வம், சமூக அக்கறை ஏற்படுவதற்கு உதவும்” என்றும் அவர் குறிப்பிட்டார்.
2018ம் ஆண்டுக்கான ஜம்னாலால் பஜாஜ் விருதுகளை அவர் மும்பையில் இன்று  நடைபெற்ற நிகழ்ச்சியில் வழங்கிப் பேசினார். ஜம்னாலால் பஜாஜின் வாழ்க்கையும் பணிகளும் மக்களிடையில் மாற்றத்தையும் சீர்திருத்தத்தையும் ஏற்படுத்துவதற்குத் தூண்டுகோலாக அமைந்துள்ளன என்று குடியரசுத் துணைத் தலைவர் குறிப்பிட்டார்.
இந்த ஆண்டு சுற்றுச்சூழல், பேரிடர் பாதிப்பைக் குறைத்தல், பெண்கள் - குழந்தைகள் நலன், அமைதி, அஹிம்சைக்காகப் பாடுபடுதல் ஆகியவற்றுக்காகப் பாடுபட்ட நான்கு பேருக்கு இந்த ஆண்டு ஜம்னாலால் பஜாஜ் விருதுகள் வழங்கப்பட்டன.
நிகழ்ச்சியில் பேசிய திரு. எம். வெங்கையா நாயு[டு புதிய தலைமுறைக்கு நமது பண்பாடு, பாரம்பரியம் குறித்து கற்றுத் தரப்பட வேண்டும் என்றார்.
ஜம்னாலால் பஜாஜ் இந்தியாவின் அடிப்படை தத்துவமான பகிர்தல் அக்கறை செலுத்துதல், மகளிர்க்கு அதிகாரமளிக்கப் பாடுபடுதல், சமூகத்தின் அடித்தளத்தில் உள்ளவர்கள் முன்னேறப் பாடுபடுதல், தீண்டாமை ஒழிப்பு, கதருக்கு உயர்வு அளித்தல் ஆகியவற்றுக்காகப் பாடுபட்டார் என்று குடியரசுத் துணைத் தலைவர் புகழாரம் சூட்டினார்.
இந்த நிகழ்ச்சியில், மகாராஷ்டிர ஆளுநர் திரு. சி. வித்யாசாகர், மாநில உயர்கல்வி, தொழில்நுட்பக் கல்வித் துறை அமைச்சர் திரு. வினோத் தாவ்தே உள்ளிட்டோர் பங்கேற்றனர்.
மனித வள மேம்பாட்டு அமைச்சகம்
முழுமையான கல்வி திட்டம்
மத்திய கல்வித்துறை இணையமைச்சர் திருமதி .அன்னபூர்ணா தேவி, மக்களவையில் கேள்வி ஒன்றுக்கு அளித்த பதிலில் கூறியதாவது:
அனைத்து குழந்தைகளுக்கும் தரமான கல்வியை உறுதி செய்வதற்காக, தேசிய கல்வி கொள்கை 2020 பரிந்துரையின்படி, ‘சமக்ர சிக்ஷா’ என்ற முழுமையான கல்வி திட்டம் சீரமைக்கப்பட்டுள்ளது. இத்திட்டம் 2021 ஏப்ரல் 1ம் தேதி முதல் 2026 மார்ச் 31ம் தேதி வரை தொடர்கிறது. இது தொடர்பாக மாநிலங்கள் / யூனியன் பிரதேச அரசுகளுடன் தொடர் ஆலோசனைகள் நடத்தப்பட்டு கருத்துக்கள் பெறப்பட்டன. மாற்றியமைக்கப்பட்ட முழுமையான கல்வி திட்டம் மற்றும் இதற்கான நிதி விதிமுறைகள் அனைத்து தரப்பினரிடமும் பகிரப்பட்டுள்ளது. மாற்றியமைக்கப்பட்ட முழுமையான கல்வி திட்டத்தை https://samagra.education.gov.in/docs/samagra_shiksha.pdf என்ற இணையதளத்தில் காணலாம். இது மாநில அளவில் மாநில அமலாக்க அமைப்பு மூலம் மத்திய அரசின் திட்டமாக அமல்படுத்தப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783479
ஜல்சக்தி அமைச்சகம்
அனைத்து பள்ளிகள் மற்றும் அங்கன்வாடி மையங்களுக்கு 100 நாட்களுக்குள் குழாய் மூலம் சுத்தமான குடிநீர் வழங்கும் பிரதமர் திரு நரேந்திர மோடியின் கனவுத் திட்டத்தைக் குறிப்பிட்ட காலத்திற்கு முன்னதாகவே முடிக்க ஜம்மு-காஷ்மீர் அரசு திட்டம்
நாட்டின் எதிர்காலமாகக் கருதப்படும் குழந்தைகளுக்கு சுத்தமான தண்ணீரை வழங்குவதும் சுகாதாரமான சூழலை அவர்களுக்கு ஏற்படுத்தித் தருவதும் மிக அவசியம். இதனைக் கருத்தில் கொண்டு பிரதமர் திரு நரேந்திர மோடியின் தொலைநோக்குப் பார்வையான அனைத்து பள்ளிகள் மற்றும் அங்கன்வாடி மையங்களுக்கு 100 நாட்களுக்குள் சுத்தமான குடிநீர் வசதியை குழாய்கள் மூலம் வழங்கும் திட்டத்தைக் கடந்த இரண்டாம் தேதி மத்திய ஜல்சக்தி அமைச்சகம் தொடங்கியது. இந்தத் திட்டத்தை ஜம்மு காஷ்மீர் யூனியன் பிரதேசம் குறிப்பிட்ட காலத்திற்கு முன்னதாகவே நிறைவு செய்யத் திட்டமிட்டுள்ளது. இதனைச் செயல்படுத்துவதன் மூலம், பள்ளிகள் திறந்த பின் குழந்தைகளுக்கு சுகாதாரமான குடிநீர் வசதியும், கழிவறைக்குத் தேவையான தண்ணீர் வசதியும் கிடைக்கும்.
மத்திய ஜல்சக்தி அமைச்சகத்தின் கீழ் செயல்படும் ஜல் ஜீவன் இயக்கம் என்ற மத்திய அரசின் திட்டமானது, வரும் 2024 ஆம் ஆண்டுக்குள் அனைத்து வீடுகளுக்கும் தண்ணீர் குழாய் இணைப்பு வழங்க இலக்கு நிர்ணயித்துள்ளது. இதன் செயல்பாடு குறித்து ஜல்சக்தி அமைச்சகம், அனைத்து மாநிலங்கள் மற்றும் யூனியன் பிரதேசங்களுடன் ஆய்வு நடத்தி வருகிறது. இந்த வகையில் ஜம்மு காஷ்மீர் மாநிலத்தில் இந்தத் திட்டத்தின் செயல்பாடு குறித்த இடை நிலை அறிக்கை தேசிய ஜல் ஜீவன் இயக்கத்திடம் இன்று வழங்கப்பட்டது.
இதன்படி ஜம்மு காஷ்மீரில் மொத்தம் உள்ள 18.17 லட்சம் வீடுகளில் 8.38 லட்சம்  வீடுகளுக்குத் தண்ணீர் குழாய் இணைப்பு வழங்கப்பட்டுள்ளது.
இந்தத் திட்டத்திற்காக நடப்பு நிதியாண்டில், மத்திய அரசு ஜம்மு காஷ்மீர் யூனியன் பிரதேசத்திற்கு ரூபாய் 681.77 கோடி ஒதுக்கியுள்ளது.
2022 ஆம் ஆண்டு டிசம்பர் மாதத்திற்குள் இந்தத் திட்டத்தை முழுவதும் செயல்படுத்த ஜம்மு-காஷ்மீர் அரசு திட்டமிட்டுள்ளது. இதன் மூலம் அனைத்து ஊரக வீடுகளுக்கும் குடிநீர் இணைப்பு வழங்குவதில் பிற மாநிலங்கள் மற்றும் யூனியன் பிரதேசங்களுக்கு முன்னோடியாக ஜம்மு காஷ்மீர் திகழும்.
மேலும் விவரங்களுக்கு இந்த செய்தி குறிப்பைஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667264
-----
(Visitor Counter : 90
வணிகம் மற்றும் தொழில்துறை அமைச்சகம்
வர்த்தகம் மற்றும் தொழில்கள் அமைச்சர் திரு பியூஷ் கோயல் நாடாளுமன்றத்தில் செய்த பல்வேறு அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வர்த்தகம் மற்றும் தொழில்கள் அமைச்சர் திரு பியூஷ் கோயல், கீழ்க்கண்ட தகவல்களை அளித்தார்.
அமெரிக்கா, ஐரோப்பிய யூனியன், இங்கிலாந்து மற்றும் இந்தியா உட்பட உலகின் முக்கிய நாடுகளை கொவிட்-19 பெருந்தொற்று கடுமையாக பாதித்துள்ளது.
நமது நாட்டில் அமல்படுத்தப்பட்ட பொது முடக்கத்தின் காரணமாக பல்வேறு துறைகள் பாதிக்கப்பட்டாலும், ஊரடங்கு தளர்வுகளுக்கு பின் பொருளாதாரத்தின் பல்வேறு பிரிவுகளும் முன்னேற்றத்தை கண்டு வருகின்றன.
தொழில்களுக்கு உதவுவதற்காக பல்வேறு நடவடிக்கைகளை அரசு செயல்படுத்தி வருகிறது. பிணை இல்லா கடன் வசதி, கடன் உத்தரவாத திட்டம், சிறு குறு மற்றும் நடுத்தர தொழில்களுக்கு நிதி உதவி, பிரதமரின் சுவாநிதி திட்டம் ஆகியவை இதில் அடங்கும்.
நாட்டின் பாதுகாப்பு மற்றும் இறையாண்மையை கருத்தில் கொண்டு ஜூன் மற்றும் செப்டம்பர் மாதங்களில் குறிப்பிட்ட செயலிகளை அரசு தடை செய்தது.
இந்திய செயலி சூழலியலுக்கு ஊக்கமளிக்கும் வகையில் தற்சார்பு இந்தியா புதுமை சவாலை அரசு தொடங்கியது. ஏப்ரல்-ஜூலை 2019-இல்
23.45 பில்லியன் அமெரிக்க டாலர்களாக இருந்த சீன பொருட்களின் இறக்குமதி, ஏப்ரல்-ஜூலை 2020-இல் USD 16.60 பில்லியன் அமெரிக்க டாலர்களாக இருந்தது.
கொவிட்-19 பாதிப்பிலிருந்து புது நிறுவனங்கள்  மீண்டெழுவதற்காகவும், நாட்டின் தொழில் வளர்ச்சிக்காகவும் மத்திய அரசு, இந்திய ரிசர்வ் வங்கி, செபி, காப்பீட்டு ஒழுங்குமுறை மற்றும் வளர்ச்சி ஆணையம் மற்றும் துறை சார்ந்த அமைச்சகங்கள் பல்வேறு நடவடிக்கைகளை எடுத்துள்ளன.
கொவிட்-19 புது நிறுவன உதவி திட்டத்தை சிட்பி தொடங்கியுள்ளது. இதன் மூலம் புது நிறுவனங்களின் தொழிலாளர் பாதுகாப்பும், நிதி ஸ்திரத்தன்மையும் பாதுகாக்கப்படும்.
உலகின் எந்த மூலையில் உள்ள முதலீட்டாளரும் இந்தியாவில் தொழில் செய்வதற்கான நில இருப்பு தகவல்களை தெரிந்து தெரிந்து கொள்ளும் வகையில், முதல்கட்டமாக 6 மாநிலங்களில் உள்ள நிலங்களின் தகவல்கள் ஒருங்கிணைந்த தொழில் தகவல் அமைப்பு வலைதளத்தில் பதிவேற்றப்பட்டுள்ளது.
தேசிய நில வங்கியை உருவாக்குவதற்காக, தொழில் நிலங்களின் அனைத்து தகவல்களையும் சேகரிக்க அரசு முடிவு எடுத்துள்ளது. இந்த தகவல்களை அளிப்பதற்காக அரசு முகமைகளுக்கு பயனர் பெயர் மற்றும் கடவுச் சொல் அளிக்கப்பட்டுள்ளன.
இந்திய ஏற்றுமதிகளை ஊக்கப்படுத்தும் விதமாக, ஏற்றுமதி ஊக்குவிப்பு குழுக்கள் அமைக்கப்பட்டுள்ளன. குறிப்பிட்ட துறையில் உள்ள ஏற்றுமதிகளை ஊக்குவிப்பது இந்த குழுக்களின் பணியாகும். இந்த குழுக்களின் செயல்திறனை மதிப்பிட தொடர்ந்து கூட்டங்கள் நடத்தப்படுகின்றன.
(Visitor Counter : 89
சிறப்பு சேவைகள் மற்றும் கட்டுரைகள்
இந்திய – கடலோரக் காவல் படையின் கூட்டுப்பயிற்சி“அபியாஸ்-01/22” சென்னையில் நடைபெற்றது
இந்திய – கடலோரக் காவல் படையின் கூட்டுப்பயிற்சி“அபியாஸ்-01/22” சென்னையில் நடைபெற்றது. இரு நாட்டு கடற்படையின் திறன்களை வெளிப்படுத்தும் வகையிலும், கூட்டு நடவடிக்கைகளை வலுப்படுத்தும் வகையிலும் இப்பயிற்சி நடைபெற்றது. மேலும் கடலோர தேடுதல் மற்றும் மீட்பு உள்ளிட்ட நடவடிக்கைகளை மேம்படுத்தும் வகையிலும், இந்தப் பயிற்சி நடத்தப்பட்டது.
கடற்படையின் பல்வேறு உத்திகள், கடத்தப்பட்ட கப்பலில் இருக்கும் ஊழியர்களை மீட்பது, கொள்ளை சம்பவங்களுக்கு எதிரான நடவடிக்கை ஆகியவை தொடர்பாக இப்பயிற்சி முக்கியமாக மேற்கொள்ளப்பட்டது.
நான்கு நாள் பயணம் மேற்கொள்ளும் அமெரிக்காவின் கடலோர காவல் படையின் கப்பல் கட்டர் மிட்கெட், நல்லெண்ண அடிப்படையில் இன்று சென்னை வந்தடைந்தது.
---
(Visitor Counter : 113
நுகர்வோர் நலன், உணவு மற்றும் பொது விநியோகம் அமைச்சகம்
சுருங்கிய மற்றும் உடைந்த தானியங்களின் மதிப்புக் குறையாமல் 18% வரை மத்திய அரசு தளர்வு
சுருங்கிய மற்றும் உடைந்த தானியங்களின் மதிப்பு குறைப்பு பற்றி அடிக்கடி கேட்கப்படும் கேள்விகளை 18% வரை எந்த மதிப்புக் குறைப்பும் இல்லாமல் தளர்த்துவதன் மூலம் சண்டிகர் யூனியன் பிரதேசம் உட்பட பஞ்சாப் மற்றும் ஹரியானாவில் கோதுமையை கொள்முதல் செய்ய இந்திய உணவு கழகத்தை அனுமதிக்க மத்திய அரசு முடிவு செய்துள்ளது. இந்த முடிவு விவசாயிகளின் கஷ்டத்தை குறைப்பதுடன்,குறைந்த விலைக்கு கோதுமை விற்கப்படுவதைத் தவிர்க்கும்.
பஞ்சாப் மற்றும் ஹரியானா மாநில அரசுகள் 2022-23 ரபி பருவத்துக்கான கோதுமையின் சீரான விவரக்குறிப்புகளில் தளர்வு கோரி உணவு மற்றும் பொது விநியோகத் துறைக்கு கடிதம் எழுதியுள்ளன. சுருங்கிய மற்றும் உடைந்த தானியங்களின் வரம்பு 6% மற்றும் தளர்வு 20% வரை கோரப்பட்டது.
2022 ஆம் ஆண்டு ஏப்ரல் - மே மாதங்களில் பஞ்சாப் மற்றும் ஹரியானாவிற்கு மத்திய குழுக்கள் அனுப்பி வைக்கப்பட்டு, மண்டிகளில் இருந்து மிகப் பெரிய அளவிலான மாதிரிகள் சேகரிக்கப்பட்டு, உணவுக்கழக ஆய்வகங்களில் பகுப்பாய்வு செய்யப்பட்டன. சுருங்கிய மற்றும் உடைந்த தானியங்கள் வெவ்வேறு சதவீதங்களில் மற்றும் அடிக்கடி கேட்கப்படும் கேள்விகள் விதிமுறைகளுக்கு அப்பால் இருப்பதை முடிவுகள் சுட்டிக்காட்டுகின்றன.
மார்ச் மாதத்தில் நாட்டின் வடக்குப் பகுதியைச் சூழ்ந்த அதீத வெப்ப அலையின் விளைவாக சுருங்கும் தானியங்கள் தோன்றுவது இயற்கையான நிகழ்வாகும். இந்த பாதகமான வானிலை விவசாயிகளின் கட்டுப்பாட்டிற்கு அப்பாற்பட்டது, எனவே, இதுபோன்ற இயற்கை நிகழ்வுகளுக்கு அவர்கள் தண்டிக்கப்படக்கூடாது. அதன்படி, தானியங்களின் அமைப்புமுறை மாற்றம் விவசாயிகளின் கஷ்டத்தை குறைக்க அரசாங்கத்தால் அனுதாபத்துடன் பரிசீலிக்கப்பட வேண்டும். எனவே, அடிக்கடி கேட்கப்படும் கேள்விகள் விதிமுறைகளில் பொருத்தமான தளர்வு விவசாயிகளின் நலன்களைப் பாதுகாக்கும் மற்றும் உணவு தானியங்களின் திறமையான கொள்முதல் மற்றும் விநியோகத்தை ஊக்குவிக்கும்.
குடியரசுத் துணைத் தலைவர் செயலகம்
தொன்மை வாய்ந்த அறிவியலான யோகா உலகத்திற்கு இந்தியா அளித்த விலைமதிப்பற்ற பரிசு- குடியரசு துணைத்தலைவர்
மத்திய சுற்றுலா அமைச்சகம் செகந்திராபாத் அணிவகுப்பு மரியாதைக்கு ஏற்பாடு செய்திருந்த சர்வதேச யோகா தின கொண்டாட்டத்தில் குடியரசு துணைத்தலைவர் திரு எம் வெங்கையா நாயுடு நூற்றுக்கணக்கானோருடன் கலந்து கொண்டார். யோகா பயிற்சி மேற்கொண்ட குடியரசு துணைத்தலைவர் நிகழ்ச்சியில் கலந்து கொண்டவர்களிடையே உரையாற்றினார்.
தொன்மை வாய்ந்த அறிவியலான யோகா உலகத்திற்கு இந்தியா வழங்கிய விலைமதிப்பில்லாத பரிசு என்று கூறிய திரு நாயுடு, ஒவ்வொருவரும் யோகாவை தங்களது அன்றாட பயிற்சியாக மேற்கொண்டு அதன் பலன்களை பெற வேண்டும் என்று கேட்டுக்கொண்டார். நல்வாழ்வுக்கு தீர்வாக யோகா குறித்து மேலும் ஆராய்ச்சிகளை மேற்கொள்ள வேண்டியதன் அவசியம் குறித்து அவர் வலியுறுத்தினார்.
யோகா என்பதற்கு சேர்வது மற்றும் ஒன்றுபடுத்துவது என்பது பொருளாகும். மனதிற்கும் உடலுக்கும் இடையிலும், மனிதனுக்கும், இயற்கைக்கும் இடையிலும் நல்லிணக்கத்தையும், ஒற்றுமையையும் அது உறுதி செய்கிறது என்று கூறிய திரு நாயுடு, இந்தத் தருணத்தில் சமுதாயத்தின் அனைத்து பிரிவுகளுக்கிடையே ஒற்றுமையையும், நல்லிணக்கத்தையும் ஏற்படுத்த பாடுபட வேண்டும் என்று வலியுறுத்தினார்.
நமது பழமையான சித்தாந்தத்தில் இருந்து ஊக்கம் பெறுவது அவசியம் என்று வலியுறுத்திய குடியரசு துணைத்தலைவர், நமது மனங்களையும், உடல்களையும் மாற்றுவதாக மட்டுமில்லாமல், நாட்டின் ஒட்டுமொத்த மாற்றத்திற்கு வழிவகுக்கு உழைக்க வேண்டும் என்று கேட்டுக்கொண்டார். கீதையை மேற்கோள்காட்டிய அவர், யோகாவை செயல்பாட்டில் சிறப்பு என்று குறிப்பிட்டார். நாட்டை முன்னேற்றப்பாதையில் கொண்டு செல்ல ஒவ்வொரு இந்தியரும் இந்த மந்திரத்தை கடைப்பிடிக்க வேண்டும் என்று அவர் விருப்பம் தெரிவித்தார். நீங்கள் தேர்ந்தெடுக்கும் துறையில் உங்களது கடமைகளை நேர்மையாகவும், செயல் திறனோடும் செய்தால் நாடு நிச்சயம் மிக வேகமாக முன்னேறும் என்று அவர் கூறினார்.
வாழ்க்கையில் சிறப்பான ஆரோக்கியம் அவசியம் என்று வலியுறுத்திய திரு நாயுடு, சர்வதேச யோகா தினம் போன்ற உடல்நலத்தையும், மகிழ்ச்சியையும் மக்களிடையே ஏற்படுத்தும் அதன் முக்கியத்துவம் பற்றி எடுத்துரைத்தார்.
மனித குலத்திற்கான யோகா என்ற இந்த ஆண்டின் யோகா தின கருப்பொருள் குறித்து குறிப்பிட்ட குடியரசு துணைத்தலைவர், முழுமையான உடல்நலத்திற்கும், மனநலத்திற்கும் யோகாவின் பங்கை எடுத்துக்காட்டினார். கொவிட் பெருந்தொற்று காரணமாக மனநலத்தில் ஏற்பட்ட பாதிப்பு குறித்து குறிப்பிட்ட அவர், உடல் நலத்தை வலுப்படுத்த யோகா சிறந்த வழி என்பதை பெருந்தொற்று நமக்கு உணர்த்தியுள்ளதாக கூறினார்.
யோகாவை பரப்புவது குறித்த மத்திய சுற்றுலா அமைச்சகத்தின் முயற்சிகளைப் பாராட்டிய குடியரசு துணைத் தலைவர், இயற்கையுடன் நல்லிணக்கத்தை ஏற்படுத்துவது அனைத்து உயிரினங்கள் மீதும் அன்பு செலுத்துவது, ஆன்மீகத்தை வளர்ப்பது ஆகிய இந்திய கலாச்சாரத்தை யோகா பிரதிபலிப்பதாக தெரிவித்தார். நமது மூதாதையர் வழங்கிய பெருமைமிகு பரிசு குறித்து நாம் பெருமிதம் கொள்ள வேண்டும் என்றும், மனிதகுலத்தின் நீண்ட நல்வாழ்வுக்காக உலகம் முழுவதும் யோகாவை பரபரப்ப வேண்டும் என்றும் அவர் வலியுறுத்தினார்.
யோகாவுக்கு வயது, ஜாதி, மதம், பிராந்தியம் ஆகிய எந்த எல்லையும் கிடையாது என்று குடியரசு துணைத்தலைவர் கூறினார். அது பிரபஞ்சம் முழுவதும் பரவியிருப்பது என்று தெரிவித்த அவர், மக்கள் அதனை பயிற்சி செய்து பரப்பி பெருமை கொள்ள வேண்டும் என்று கேட்டுக்கொண்டார்.
இந்த யோகா நிகழ்ச்சியில் மத்திய அமைச்சர் திரு கிஷன் ரெட்டி, ஒலிம்பிக் பதக்கம் வென்ற பி வி சிந்து மற்றும் பலர் கலந்து கொண்டனர்.
பாதுகாப்பு அமைச்சகம்
கோவிட்-19 தொற்று கட்டுப்படுத்துவதற்காக தனிநபர் பாதுகாப்பு உபகரணங்கள் இதர பொருள்களைத் தயாரிக்க இணைய கருத்தரங்கு
அரசு மற்றும் அரசு சாரா துறைகளில் கோவிட்-19 தொற்றை எதிர்த்து போரிடும் பொருள்களுக்கு அதிகரித்துள்ள தேவையினை பூர்த்தி செய்ய உள்நாட்டு தொழில்கள் தங்கள் தயாரிப்பு திறனை மேம்படுத்திக்கொள்ள வேண்டும். இது குறித்த ஒரு இணைய கருத்தரங்கு, ராணுவ ஆராய்ச்சி துறை செயலாளர் மற்றும் ராணுவ ஆராய்ச்சி மற்றும் மேம்பாட்டு நிறுவனத்தின் தலைவர் டாக்டர் ஜி. சதீஷ் ரெட்டி மற்ற்ம் இதர பங்குதாரர்கள் தலைமையில், இந்திய ராணுவ தயாரிப்பாளர்கள் சங்கத்தால் ராணுவ ஆராய்ச்சி மற்றும் மேம்பாட்டு நிறுவனத்தோடு இணைந்து இன்று நடைபெற்றது.
இந்த கருத்தரங்கின் அமர்வில் பேசிய டாக்டர் ரெட்டி, பெரும் தொற்றை எதிர்கொள்ளும் தேசிய நிகழ்வை ஆதரிக்க கோவிட்-19 தொடர்பான மருத்துவ உபகரணங்களை தயாரிக்க முன் வந்துள்ள தொழில்துறையின் முயற்சிகளைப் பாராட்டினார். தனிநபர் பாதுகாப்பு உபகரணங்களுக்கான ராணுவ ஆராய்ச்சி மற்றும் மேம்பாட்டு நிறுவனத்தின் புதிய வடிவமைப்பு குறித்து பேசிய அவர், அது தேவைபடும் தொழில் நிறுவனங்களுக்கு முழு தகவல்களும் வழங்கப்படும் என்று தெரிவித்தார்.
ராணுவ ஆராய்ச்சி மற்றும் மேம்பாட்டு நிறுவனம், சுமார் 15-20 பொருள்களைத் தற்போது தயாரித்து வருவதாக ராணுவ ஆராய்ச்சி துறை செயலாளர் தெரிவித்தார். புற ஊதா கிருமி நாசினி பெட்டி, கையடக்க புற ஊதா கருவி, கோவிட் மாதிரி சேகரிப்பு பெட்டி, காலால் இயக்கக்கூடிய மருந்து தெளிக்கும் கருவி, தொடும் தேவை இல்லாத கிருமி நாசினி மற்றும் முகக் கவசம் ஆகிய கோவிட்-19 தடுப்புக்காக புதிதாக உருவாக்கப்பட்டுள்ள பொருள்கள் குறித்து தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பெருந்தொற்றின்போது பிராணவாயு செறிவூட்டிகள் பற்றி தெரிந்துகொள்ள வேண்டிய முக்கிய தகவல்கள்
கொவிட்-19 பெருந்தொற்றின் இரண்டாவது அலையுடன் இந்தியா போராடிக் கொண்டிருக்கும் வேளையில், பாதிப்புகளின் எண்ணிக்கை அபாயகரமாக அதிகரித்து வருகிறது. இதன் காரணமாக பிராணவாயு செறிவூட்டிகளின் தேவை பெரிதும் அதிகரித்துள்ளது.
பிராணவாயு செறிவூட்டி என்றால் என்ன?
நாம் உயிர் வாழ்வதற்கு நமது நுரையீரல்களிலிருந்து உடலின் பல்வேறு உயிரணுக்களுக்கு சீரான பிராணவாயுவின் விநியோகம் அவசியம்.
சுவாச நோயான கொவிட்-19, நமது நுரையீரல்களில் பாதிப்பை ஏற்படுத்தி பிராணவாயுவின் அளவை அபாயகரமாக குறைக்கக் கூடும். அதுபோன்ற தருணத்தில் மருத்துவ சிகிச்சைக்கான பிராணவாயுவைப் பயன்படுத்தி, நமது பிராணவாயுவின் அளவை மேம்படுத்த வேண்டியது அவசியமாகும்.
உலக சுகாதார நிறுவனத்தின் கூற்றுபடி, பிராணவாயுவின் அளவு 94% அல்லது அதற்கும் குறைவாக இருக்கும் நோயாளிகளுக்கு விரைவில் சிகிச்சை அளிக்கப்பட வேண்டும். 90 சதவீதத்திற்கும் கீழ் பிராணவாயுவின் அளவு குறைந்தால் மருத்துவ அவசர நிலையாக அது கருதப்படும்.
வளிமண்டல காற்றில் சராசரியாக 78% நைட்ரஜனும், 21% பிராணவாயுவும் இருக்கும். பெயருக்கு ஏற்றவாறு பிராணவாயு செறிவூட்டிகள், சுற்றுப்புற காற்றை உள்ளிழுத்து, நைட்ரஜனை வடிகட்டி, பிராணவாயுவின் செறிவுத் தன்மையை அதிகப்படுத்தும்.
பிராணவாயு சிலிண்டர்களின் பணியை, குழாய்கள் அல்லது பிராணவாயு கவசங்களின் மூலம் பிராணவாயு செறிவூட்டிகள் மேற்கொள்ளும். சிலிண்டர்களில் அவ்வபோது பிராணவாயு நிரப்பப்பட வேண்டிய சூழல் உள்ளது. ஆனால் பிராணவாயு செறிவூட்டிகள், 24 மணி நேரமும் அனைத்து நாட்களும் தொடர்ந்து இயங்கும் தன்மை உடையவை.
நிமிடத்திற்கு அதிகபட்சமாக 5 லிட்டர் பிராணவாயு தேவைப்படும் நோயாளிகளுக்கும், கொவிட் தொற்றுக்குப் பிந்தைய காலத்தில் பிராணவாயுவின் தேவை ஏற்படும் நோயாளிகளுக்கும் மட்டுமே இதனைப் பயன்படுத்த வேண்டும் என்று மருத்துவர்கள் தெரிவிக்கின்றனர்.
எனினும் பொதுமக்கள் இந்த பிராணவாயு செறிவூட்டிகளை தாங்களாகவே கட்டாயம் பயன்படுத்தக்கூடாது என்று பத்திரிகை தகவல் அலுவலகம் ஏற்பாடு செய்திருந்த இணைய கருத்தரங்கில் பெங்களூரு புனித ஜான் மருத்துவ கல்லூரி மருத்துவமனையின் கொவிட் ஒருங்கிணைப்பாளர் டாக்டர் சைதன்யா ஹெச். பாலகிருஷ்ணன் எச்சரித்தார்.
கொவிட்-19 தொற்றின் காரணமாக மிதமான நிமோனியாவால் பிராணவாயுவின் அளவு 94 சதவீதத்திற்கும் குறைவாக இருந்தால், மருத்துவமனையில் அனுமதிக்கப்படும் வரை அந்த நோயாளிக்கு பிராணவாயு செறிவூட்டி உதவிகரமாக இருக்கும் என்றும், போதிய மருத்துவ ஆலோசனை இல்லாமல் இதனைப் பயன்படுத்துவது மிகவும் ஆபத்தானது என்றும் அவர் கூறினார்.
பிராணவாயு செறிவூட்டிகளின் முக்கியத்துவத்தைக் கருத்தில் கொண்டு அவசர கால சூழ்நிலையில் பிரதம மந்திரியின் குடிமக்களுக்கான உதவி மற்றும் நிவாரணம்  என்ற நிதி அறக்கட்டளையின் வாயிலாக ஒரு லட்சம் பிராணவாயு செறிவூட்டிகள் கொள்முதல் செய்யப்படுவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715273
----
(Visitor Counter : 195
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின்-BIS  புதிய துணை இயக்குனர் ஜெனரல் - ஸ்ரீ யு எஸ் பி யாதவ் பதவியேற்பு
இந்திய தர நிர்ணய அமைவனத்தின்  புதிய துணை இயக்குனர் ஜெனரலாக, ஸ்ரீ யு எஸ் பி யாதவ் , விஞ்ஞானி – எஃப், இன்று  பதவி ஏற்றுக் கொண்டார்.
தெற்கு பிராந்திய அலுவலகத்தின் அதிகார வரம்பு தமிழ்நாடு, புதுச்சேரி, கேரளா, கர்நாடகா, ஆந்திரா, தெலுங்கானா மற்றும் அந்தமான் மற்றும் நிக்கோபார் தீவுகள், லட்சத்தீவு ஆகியவற்றின் யூனியன் பிரதேசங்களை உள்ளடக்கியது.
இந்திய தர நிர்ணய அமைவனத்தில், ஸ்ரீ யு எஸ் பி யாதவ், பெங்களூரு, டெல்லி, கவுகாத்தி மற்றும் கொல்கத்தாவில் பல்வேறு பதவிகளில் பணியாற்றியுள்ளார். மேலும் துணை இயக்குநர் ஜெனரலாக  பொறுப்பேற்பதற்கு முன்பு அவர் புதுடில்லியில் தலைவர் , மற்றும் கிழக்கு பிராந்திய ஆய்வகம் தலைவராக தனது கடமையை நிறைவேற்றியிருந்தார் என்பது குறிப்பிடத்தக்கது.
இந்தத் தகவல், திரு. எச். அஜய் கன்னா, துணை இயக்குனர்  வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பஞ்சாயத்து ராஜ் அமைச்சகம்
தொகுதிகள் மற்றும் மாவட்டங்களை மேம்படுத்துவதற்கான திட்ட அறிக்கைகளை வெளியிட்டார், மத்திய ஊரக மேம்பாடு மற்றும் பஞ்சாயத்து ராஜ் அமைச்சர் திரு நரேந்திர சிங் தோமர்
தொகுதிகள் மற்றும் மாவட்டங்களை மேம்படுத்துவதற்கான திட்ட அறிக்கைகளை, மத்திய வேளாண் மற்றும் விவசாய நலன், ஊரக மேம்பாடு மற்றும் பஞ்சாயத்து ராஜ் மற்றும் உணவு பதப்படுத்துதல் தொழில்துறை அமைச்சர் திரு நரேந்திர சிங் தோமர் காணொளி வாயிலாக இன்று வெளியிட்டார். இந்த அறிக்கையில், தொகுதிகள் மற்றும் மாவட்ட பஞ்சாயத்துகளைப் படிப்படியாக மேம்படுத்துவது தொடர்பாக திட்டங்கள் வரையறுக்கப்பட்டிருக்கின்றன.
தொகுதிகள் மற்றும் மாவட்ட அளவில் இருக்கும் வளங்கள், மக்களின் எதிர்பார்ப்புகள் மற்றும் முன்னுரிமைப் பகுதிகளுக்கு முக்கியத்துவம் அளித்து, இந்தப் பகுதிகளில் ஒருங்கிணைந்த வளர்ச்சியை ஏற்படுத்த இந்த வரைவறிக்கை ஏதுவாக இருக்கும் என்று நிகழ்ச்சியில் பேசிய அமைச்சர் நம்பிக்கை தெரிவித்தார். ஊரக இந்தியாவில் அனைவரையும் உள்ளடக்கிய முழுமையான வளர்ச்சியை அடைவதற்கு இந்த அறிக்கை உதவியாக இருக்கும் என்று அவர் மேலும் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666107
-----
(Visitor Counter : 97
கப்பல் போக்குவரத்து அமைச்சகம்
பாரதீப் துறைமுகக் கழகத்தில் அலுவல் மொழி தினம் 2021 கடைபிடிக்கப்பட்டது
விடுதலையின் அம்ரித் மகோத்ஸவக் கொண்டாட்டங்களுடன், பாரதீப் துறைமுகப் பொறுப்புக்கழகத்தில் அலுவல் மொழி தினம் இன்று கடைப்பிடிக்கப்பட்டது. துறைத்தலைவர்கள் மற்றும் இதர மூத்த அதிகாரிகளை, பாரதீப் துறைமுக பொறுப்புக்கழகத்தின் துணைத் தலைவர் திரு. ஏ.கே.போஸ் அலுவல் மொழி உறுதிமொழியை எடுக்க வைத்தார். இதே போல், அந்தந்தக் கட்டுப்பாட்டு ஆணையகத்தில் அலுவல் மொழி உறுதிமொழி எடுத்துக்கொள்ளப்பட்டது.
பாரதீப் துறைமுகப் பொறுப்புக் கழகத்தின் மூத்த நல அதிகாரியின் வழிகாட்டுதலின் கீழ், பாரதீப் துறைமுகப் பொறுப்புக் கழக ஊழியர்களிடம் அலுவல் மொழி எழுத்துப் போட்டி நடத்தப்பட்டது. அலுவல் மொழி தினம், ஒவ்வொரு ஆண்டும் செப்டம்பர் 14ஆம் தேதி கொண்டாடப்படுகிறது. அதிகாரப்பூர்வ அலுவல் மொழியாக இந்தி மொழி, கடந்த 1949ஆம் ஆண்டு செப்டம்பர் 14ஆம் தேதி அன்று அரசியல் சாசனத்தில் ஏற்றுக்கொள்ளப்பட்டது. அன்று முதல் மத்திய அரசு அலுவலகங்களில் அலுவல் மொழியாக இந்தி பயன்படுத்தப்பட்டு அதன் கலாச்சாரப் பாரம்பரியம் மற்றும் மதிப்புகள் உள்நாட்டிலும், வெளிநாட்டிலும் உள்ள மக்களிடம் பரப்பப்படுகிறது.
----
(Visitor Counter : 115